CELEX: C2006/326/102
Language: sl
Date: 2006-12-30 00:00:00
Title: Zadeva C-489/06: Tožba, vložena 27. novembra 2006 — Komisija Evropskih skupnosti proti Helenski republiki

30.12.2006   
            
            
               SL
            
            
               Uradni list Evropske unije
            
            
               C 326/50
            
         Tožba, vložena 27. novembra 2006 — Komisija Evropskih skupnosti proti Helenski republiki
   (Zadeva C-489/06)
   (2006/C 326/102)
   Jezik postopka: grščina
   Stranki
   
      Tožeča stranka: Komisija Evropskih skupnosti (zastopnika: M. Patakia in X. Lewis)
   
      Tožena stranka: Helenska republika
   Predlogi tožeče stranke
   
               —
            
            
               naj se ugotovi, da Helenska republika s tem, da je zavrnila ponudbe medicinskih pripomočkov z oznako CE, ne da bi v vsakem primeru pristojni javni naročniki grških bolnišnic upoštevali postopek predpisan z direktivo 93/42/EGS, ni izpolnila obveznosti iz člena 8(2) Direktive Sveta 93/36/EGS z dne 14. junija 1993 (1) o usklajevanju postopkov oddaje javnih naročil blaga in iz členov 17 in 18 Direktive Sveta 93/42/EGS z dne 14. junija 1993 (2) o medicinskih pripomočkih;
            
         
               —
            
            
               naj se Helenski republiki naloži plačilo stroškov.
            
         Tožbeni razlogi in bistvene trditve
   Komisija je prejela pritožbo glede primerov zavrnitve medicinskih pripomočkov v okviru javnega razpisa za dobavo javnim bolnišnicam v Grčiji zaradi njihove „splošne primernosti in varnosti pri uporabi“, čeprav so imeli oznako ES in v vsakem primeru ne da bi se uporabil postopek, predviden z Direktivo 93/42/EGS za medicinske pripomočke.
   V skladu z Direktivo 93/36/EGS o usklajevanju postopkov oddaje javnih naročil blaga se morajo ti javni razpisi opraviti na osnovi nacionalnih tehničnih standardov, ki prenašajo evropske standarde, evropske tehnične odobritve ali splošne tehnične specifikacije. Komisija meni, da grški pristojni javni naročniki s tem, da so v obravnavanih primerih odločili, da oznaka ES ne pomeni primernega in zavezujočega jamstva skladnosti proizvodov, ki so predmet ponudbe in ne da bi bila izpolnjena katera koli od predvidenih izjem, ki upravičujejo odstopanje od določb Direktive, niso izpolnili obveznosti na podlagi člena 8(2).
   Hkrati, Komisija poudarja kršitev določb Direktive 93/42/EGS o medicinskih pripomočkih, ki predvideva posebne in izključne postopke za izdajanje potrdil in dajanje na trg, vendar tudi postopke za izpodbijanje skladnosti zadevnih proizvodov. Glede na elemente, s katerimi razpolaga Komisija, se zdi, da so pristojni grški organi, ki so zavrnili ponudbe, pri nadzoru skladnosti medicinskih pripomočkov neprekinjeno kršili zakonske postopke. Ko je bila izpodbijana pravilnost potrjevanja z oznako ES — skladno s členom 17 Direktive, se ni upoštevalo nobene stopnje postopka, ki so predvidene v členu 18 Direktive.
   Poleg tega je po mnenju Komisije trditev grških organov, da so ukrepi, ki so jih sprejeli za izločitev zgoraj navedenih primerov, zadostni, v protislovju s samimi dejanskimi okoliščinami in v vsakem primeru obstoj nacionalnih postopkov, ki so namenjeni soočanju z vsako kršitvijo pri javnih naročilih, v skladu s sodno prakso Sodišča ne upravičuje, da država članica krši določbe Skupnosti na tem področju.
   Posledično Komisija meni, da Helenska republika ni izpolnila obveznosti iz Direktive 93/36/EGS, zlasti na podlagi člena 8(2) te in iz Direktive 93/42/EGS, členi 17 in 18.
   
      (1)  UL L 199, 9.8.1993, str. od 1 do 53.
   
      (2)  UL L 169, 12.7.1993, str. od 1 do 43.